MT
24.10.2022
Il-Ġurnal Uffiċjali tal-Unjoni Ewropea
C 408/43
Rikors ippreżentat fit-13 ta’ Settembru 2022 – HF vs Il-Parlament (Kawża T-565/22) (2022/C 408/57) Lingwa tal-kawża: il-Franċiż Partijiet Rikorrent: HF (rappreżentant: A. Tymen, avukata) Konvenut: Il-Parlament Ewropew
Talbiet Ir-rikorrenti titlob li l-Qorti Ġenerali jogħġobha: — tiddikjara dan ir-rikors ammissibbli u fondat; konsegwentement: — tannulla d-deċiżjoni tat-3 ta’ Novembru 2021, li tiċħad it-talba għal assistenza tar-rikorrenti tal-11 ta’ Diċembru 2014; — sa fejn ikun neċessarju, tannulla d-deċiżjoni tat-3 ta’ Ġunju 2022, li ġiet rċevuta fis-7 ta’ Ġunju 2022, li tiċħad l-ilment tar-rikorrenti tat-3 ta’ Frar 2022; — tikkundanna lill-konvenut għall-ħlas tad-danni, stabbiliti ex aequo et bono għal EUR 50 000, bħala kumpens għad-dannu morali subit mir-rikorrenti; — tikkundanna lill-konvenut għall-ispejjeż kollha.
Motivi u argumenti prinċipali Insostenn tar-rikors tagħha, ir-rikorrenti tinvoka żewġ motivi. 1.
L-ewwel motiv ibbażat fuq l-irregolarità tal-proċedura segwita mill-Kumitat, fuq ksur tal-Artikolu 41 tal-Karta tad-Drittijiet Fundamentali tal-Unjoni Ewropea u fuq ksur tal-Artikolu 24 tar-Regolamenti tal-Persunal tal-Unjoni Ewropea (iktar ’il quddiem ir-“Regolamenti tal-Persunal”). 2.
It-tieni motiv ibbażat fuq żbalji ta’ evalwazzjoni, fuq ksur tal-obbligu ta’ assistenza u fuq ksur tal-Artikoli 12a u 24 tar-Regolamenti tal-Persunal.
Digriet tal-Qorti Ġenerali tat-8 ta’ Settembru 2022 – Schenk Italie vs EUIPO – Consorzio per la tutela dei vini Valpolicella (AMICONE) (Kawża T-474/21) (1) (2022/C 408/58) Lingwa tal-kawża: it-Taljan Il-Presidenta tas-Sitt Awla ordnat it-tħassir tal-kawża.
(1)
ĠU C 382, 20.9.2021.